Reds wen in Melbourne | Nuus24
Reds wen in Melbourne
Melbourne – Die Queensland Reds het 'n agterstand uitgewis om die Rebels Vrydag met 23-13 in die Australiese derby in Melbourne te klop.Dit is die derde agtereenvolgende kragmeting wat die Rebels verloor het nadat hulle teen rustyd voorgeloop het.Die 2011-kampioene het twee drieë teen die tuisspan se een gedruk met die Wallaby-losskakel Quade Cooper wat die verskil was met sy skopskoen.Die Reds het teen rustyd met 10-13 agtergeloop nadat die senter van die Rebels Lachlan Mitchell in die 40ste minuut gedruk het.In die tweede helfte het die besoekers weer vinnig die voortou geneem toe die jongeling Nick Frisby, wat sy debuut in die plek van die beseerde Will Genia gemaak het, in die hoekie gaan druk het."Ons het steeds nie 'n volle 80 minute gegee nie. Daar was tye wat ons goed gespeel het, maar ons het die Rebels heeltyd kanse gegee," het die kaptein, James Slipper, oor sy span se vertoning gesê.Die Reds se volgende wedstryd is teen die Western Force in Brisbane terwyl die Melbourne Rebels 'n loslooitjie het.Puntemakers:Rebels:Drie: Lachlan Mitchell Doelskoppe: James O'Connor Strafdoele: O'Connor (2)Reds:Drieë: Ben Tapuai, Nicholas Frisby Doelskoppe: Quade Cooper (2) Strafdoele: Cooper (3)Vir die jongste sportnuus volg Nuus24Sport op Twitter.– Sport24
Lees meer oor: rebels | reds VOLGENDE OP NUUS24X
Piere, die ding is weer dronk!!
GautengJ & A Labour ContractorsR50000 - R60000